Suchinthana/ta-wikipedia huggingface dataset:
நீர் வாழ்த் தாவரங்கள்

நீர் வாழ்த் தாவரங்கள் (Aquatic Plant) என்பவை நீர் அல்லது ஈரப்பாங்கான இடங்களில் வளரும் தாவரங்கள் ஆகும்.  தாமரை, வாலீஸ்னீரியா, ஹைடிரில்லா, பிஸ்ட்டியா, ஐக்கோா்னியா, மார்சீலியா, முதலியன நீர் வாழ்த் தாவரங்களுக்கு ஒரு சில எடுத்துக்காட்டுகளாகும். நீரில் ஒரு பகுதியோ அல்லது முற்றிலுமாகவோ, மூழ்கி வாழும் தாவரம் நீா் வாழ்த்தாவரம் என அழைக்கப்படுகிறது. இத்தாவரங்கள் கடல்நீர் அல்லது நன்னீரில் வாழ்பவை.

தாவர மிதவை நுண்ணுயிர்கள் 
நீரில் மிதந்து வாழும் டையாட்டம், உல்ஃபியா போன்ற நுண்ணுயிர்கள் பசுங்கனிகம் கொண்டவை. இவை தாமே உணவு தயாரித்துக் கொள்ளும். எனவே இவை தாவர மிதவை நுண்ணுயிரிகள் என அழைக்கப்படுகின்றன.
நீரில் மிதக்கும் மற்ற தாவரங்கள் லெம்னா, பிஸ்டியா மற்றும் ஐக்கோா்னியா, அசோல்லா போன்றவையாகும்.

நிலத்தில் ஊன்றி நீரில் மூழ்கி வாழ்பவை 
ஆழம் குறைவாக, சூரிய ஒளி அதிகமாக கிடைக்கக் கூடிய இடத்தில் வாழும் தாவரங்கள் பென்தாஸ் என அழைக்கப்படுகின்றன. சில தாவரங்கள் நீரில் முற்றிலுமாக மூழ்கியிருக்கின்றன. இவை நீண்ட தண்டு மற்றும் கணுவில் சிறிய இலைகளையும் பெற்றிருக்கின்றன. எ.கா. ஹைட்ரில்லா, செரட்டோஃபில்லம்.

சில தாவரங்கள் கிழங்கு வகை தண்டைப் பெற்றிருக்கின்றன. இவற்றில் இலை மெல்லியதாகவும், நாடா வடிவத்திலும் காணப்படுகின்றன. எ.கா. வாலிஸ்னீரியா

நீரில் மூழ்கி வாழும் தாவரங்கள் 
ஆனால், சில மூழ்கி வாழும் தாவரங்கள், குளங்கள், ஆறுகள் மற்றும் ஏரிகளில் உள்ள மண்ணில் வேரூன்றி வாழ்கின்றன. இவற்றின் இலைகளும், பூக்காம்புகளும் நீா்ப்பரப்பிற்கு மேலே மிதக்கின்றன. எ.கா. அல்லி (நிம்ஃபயா), தாமரை (நிலம்பியம்)

இப்பசுமையான தாவரங்கள் சூரிய ஒளியின் உதவியால் உணவு தயாரித்துக் கொள்ளும். இவ்வாறு சேமிக்கப்பட்ட உணவை விலங்குகள் பயன்படுத்துகின்றன. ஒளிச்சோ்க்கையின்போது வெளியிடப்படும் ஆக்ஸிஜன் அனைத்து உயிரினங்களாலும் சுவாசித்தலுக்குப் பயன்படுத்தப்படுகிறது.

மேற்கோள்கள் 
1. ஏழாம் வகுப்பு அறிவியல் பாடநூல், தமிழ்நாட்டுப் பாடநூல் கழகம், சென்னை - 600 006.
2. Sculthorpe, C. D. 1967. The Biology of Aquatic Vascular Plants. Reprinted 1985 Edward Arnold, by London.

3. Hutchinson, G. E. 1975. A Treatise on Limnology, Vol. 3, Limnological Botany. New York: John Wiley.

4. C.D.K. (ed). 1974. Water Plants of the World. Dr W Junk Publishers, The Hague. .

5. Keddy, P.A. 2010. Wetland Ecology: Principles and Conservation (2nd edition). Cambridge University Press, Cambridge, UK. 497 p.

தாவரங்கள்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
மைக்கேல் கே. மோ

மைக்கேல் கே. மாே மில்வாக்கியில் 17 நவம்பா் 1937 ல் பிறந்தாா்.  இவா் ஒரு அமொிக்க ஆய்வு இயற்பியலாளா் . துகள் இயற்பியல், அணுக்கரு இயற்பியலில் புலமை பெற்றவா். 1987 ஆம் ஆண்டில்  82Se  ல்  இரண்டு நுண்தொதுமிகளில் இரட்டை பீட்டா சிதைவினை கண்டறிந்ததன் மூலம் இவா் பெயர்பெற்றார்.

கல்வியும் தொழிலும் 
மோ 1959 ல் தனது இளங்கலை பட்டத்தை சுட்டான்போடு பல்கலைகழகத்திலும் 1965  இல் தனது முனைவா் பட்டத்தைக் கேஸ் வெசுட்டன்  இரிசா்வ் பல்கலைகழகத்திலும் பெற்றாா்.

முகிலறையில்  மிகை ஆற்றல் உடைய அண்டக் கதிர்களின்  இடைவினை குறித்து இவர் தனது முனைவா் படிப்பிற்குப் பின் கால்டெக்கில்  ஓராண்டு ஆய்வு செய்தாா். 1966 ஆம் ஆண்டு இா்வினிலுள்ள கலிபோா்னியா பல்கலைகழகத்திற்கு சென்றாா். சி. எசு. வூ  அனுப்பிய ஒரு முன்னுரை   இரட்டை பீட்டா சிதைவில் அவரது ஆா்வத்தை துாண்டியது. கால்டெக்கில் அவர் பெற்ற அனுபவத்திலிருந்து ஒரு தாெந்தரவு தரக்கூடிய 214Bi ஐ முகிலறை மூலம்  தணிக்கலாம் என்பதை வூ என்பவா் மூலம் உணா்ந்து கொண்டாா். பிசுமத்தை  குறித்த இவரது ஆய்வுகளில் மிகச் சிறிய அளவு விவரங்களே கிடைக்கின்றன.  டேவிட் நைகிரினின் புதிய கொள்கையான நேர வீழ்ப்பு அறை உணா்வுத்திறனை மேம்படுத்துவதற்கான  வழிமுறையை  வழங்குகிறது.  மோ இரட்டை பீட்டா சிதைவுக்காக டிபிசியை வடிவமைத்தாா். மேலும் 1987  இல் ஸ்டீவ் இலியாட், ஆலன் கான்  டிபிசியினை மேம்படுத்தி 82Se ல்   இரட்டை நுண்தாெதுமிகளின் சிதைவு குறித்து வலுவான  சான்றுகளை கண்டறிந்தாா்கள். இவா்களின் குழு 48Ca, 100Mo, 150Nd போன்ற தனிமங்களில் அரிய சிதைவுகளைக் கணக்கிட்டனா்.மோ இா்வினிலுள்ள கலிபோா்னியா பல்கலைகழகத்தில் 1966 ல் உதவி ஆய்வு பேராசிாியராகவும் 1968 ல் உதவி பேராசிாியராகவும் 1973 ல் இயற்பியல் ஆய்வாளராகவும் பணிபுாிந்து 1997 இல் ஓய்வு பெற்றாா்.

இவர் மிக அரிதான  நுண்தொதுமியற்ற  இரட்டை பீட்டா சிதைவுக்கானத் தேடலில் ஈடுபட்டார், அதற்காக இவர் 1991 ல் ஒரு முன்மொழிவை வெளியிட்டார். 2000 ஆம் ஆண்டில் அவர் SLAC இன் செறிவான செனான் ஆய்வகத்தால்  (EXO) வழங்கப்பட்ட நுண்தொதுமியற்ற  இரட்டை பீட்டா   சிதைவுக்கான தேடலில் பங்கு பெற்றார்.

2013ல்  மோ அணுக்கரு இயற்பியலுக்காக டாம் போனா் பாிசினைப் பெற்றாா்.

மேற்கோள்கள் 

1937 பிறப்புகள்
அமெரிக்க இயற்பியலாளர்கள்
வாழும் நபர்கள்
அணுக்கரு இயற்பியலாளர்கள்
துகள் இயற்பியலாளர்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
சையத் நசிம் அஹ்மத் ஜெய்தி

சையத் நசிம் அகமது ஜெய்தி (Syed Nasim Ahmad Zaidi) ஓய்வு பெற்ற இந்தியத் தலைமைத் தேர்தல் ஆணையர் ஆவார். உத்திரப்பிரதேசத்தில் இருந்து 1976 ஆம் ஆண்டு தொகுதியிலிருந்து இந்திய அரசுப்பணி அதிகாரியாக தேர்ந்தெடுக்கப்பட்டார்.

கல்வி 
ஆர்வர்டு பல்கலைக்கழகத்தின் அரசாங்கத்திற்கான கென்னடி பள்ளியில் இருந்து பொது நிர்வாகத்தில் முதுகலைப் பட்டம் பெற்றார். ஆர்வர்டு பன்னாட்டு மேம்பாட்டு நிறுவனத்தின் பொதுக்கொள்கைக்கான வளர்ந்து வரும் நாடுகளுக்கான பொதுத்துறை சார் செயல் அலுவராக இருந்தார். அலிகார் முஸ்லீம் பல்கலைக்கழகத்தில் முதுகலைப் பட்டயப் படிப்பையும், உயிர் வேதியியல் துறையில் முனைவர் பட்டப்படிப்பையும் படித்துள்ளார்.

தொழில் 
ஜெய்தி நவம்பர் 2005 முதல் அக்டோபர் 2008 வரை பன்னாட்டு குடிசார் வான்பயண அமைப்பின் இந்தியாவின் நிரந்தரப் பிரதிநிதியாக பணியாற்றினார். இவர் உள்நாட்டு விமான போக்குவரத்துத் துறையில் இயக்குநர் ஜெனரலாக பணியாற்றியுள்ளார். 2012 ஆம் ஆண்டு ஜூலை 31 ஆம் விமான போக்குவரத்து துறையில் இந்திய அரசாங்கத்தின் செயலாளராக இந்திய ஆட்சிப் பணி பதவியில் இருந்து பணி ஓய்வு பெற்றார். பின்னர் பீகார் சட்டசபைத் தேர்தலில் தனது முதல் தலைமை தேர்தல் அதிகாரி பணியை மேற்கொண்டார்.

பார்வைநூல்கள் 

1952 பிறப்புகள்
இந்திய முஸ்லிம்கள்
வாழும் நபர்கள்
உத்தரப் பிரதேச நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
நுங்கு ஆப்பிள்

நுங்கு ஆப்பிள் (Chrysophyllum cainito) என்பது சப்போட்டாசியே குடும்பத்தைச் சேர்ந்த வெப்பமண்டல மரமாகும். இது இசுத்மசு பனாமாவில் முதலில் பதப்படுத்திய வீட்டுவகையாகும். இது பிறகு பேரான்ட்டெசுவுக்கும் மேற்கு இந்தியத்  தீவுகளுக்கும் பரவி இப்போது தென்கிழக்காசியா உட்பட வெப்பமண்டலம் முழுவதும் பயிரிடப்படுகிறது. இது வேகமாக 20 மீட்டர் உயரம் வளர்கிறது.

இதன் பழம் ஆப்பிள் வடிவத்திலும் வழவழப்பாகவும் 5 முதல் 10 செ.மீ விட்டம் உடையதாகவும் இருக்கும். பழச்சதை மென்மையானதாகவும், இனிப்பாகவும் இருக்கும். இதன் பழம் பச்சை அல்லது இளஞ்சிவப்பு நிறமாக இருக்கும். இந்தியாவில் தமிழ்நாட்டில் உள்ள நீலகிரி மலைப்பகுதியில் விளைகிறது. பழங்கள் பிப்ரவரி – மார்ச் மாதங்களில் கிடைக்கும். ஒரு மரத்தலிருந்து ஒரு ஆண்டில் 70 கிலோ பழங்கள் அறுவடை செய்யலாம். இம்மரம் விதைமூலம் இனப்பெருக்கம் செய்யப்படுகிறது. விதைகள் 6 வாரங்களில் முளைக்கின்றன.

மருத்துவப் பண்புகள் 
இதன் இலை, பழம் மருந்துக்கு உதவுகின்றன. இதன் பழத்தை மணப்பாகு செய்து சுர நோயாளிகளுக்கு புளிப்பு பானமாகத் தரலாம். மருந்துகளுக்கு சாயம் ஏற்ற இம்மரத்தின் பழங்களைப் பயன்படுத்தலாம். அம்மரத்தின் இலை, வேப்பிலை, ஓரிரண்டு வெங்காயம் ஆகியவற்றைச் சேர்த்து அரைத்துப் படுக்கை புண்களுக்குப் போட அவை உலர்ந்து குணம் தெரியும்.

காட்சிமேடை

மேற்கோள்கள்

வெளி இணைப்புகள்

 Dept. of Horticulture Purdue University
 Quisqualis Site Entry for C. cainito
 Vietnamese name of Chrysophyllum cainito is vú sữa

பழங்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
தகவற்பெட்டி தேவைப்படும் தாவரவியல் கட்டுரைகள்
பினையூர்

பினையூர் கிராமம் , இந்தியா,தமிழ்நாடு,காஞ்சிபுரம் மாவட்டம் ,உத்திரமேரூர் வட்டத்தில் அமைந்துள்ளது.இக்கிராமத்திற்கு அருகில் உள்ள நகரம்  செங்கல்பட்டு ஆகும்.இந்த கிராமத்தில் 1068 மக்கள் தொகையில்  85% பேர் படித்தவர்களாக வீட்டில் உள்ளானர். பினையூர் கிராமத்தில் இரண்டு இந்து கோவில்களும் (ஸ்ரீ காளீஸ்வரர் கோவில், ஸ்ரீ பிரம்மேஸ்வரர் கோவில்) மற்றும் ஒரு புத்த கோயிலும் உள்ளன.

காஞ்சிபுரம் மாவட்டத்தில் உள்ள கிராமங்கள்
தமிழ்நாடு தீயணைப்பு மீட்பு சேவை

தமிழ் நாடு அரசு வழங்கும் இன்றியமையாதத் தேவைகளில் தமிழ் நாடு தீயணைப்பு மீட்பு சேவையும் அடங்கும். "காப்பதே எமது கடமை" என்ற குறிக்கோளுடன் இவ் அரச சேவை இயங்குகின்றது.

தீயணைப்புத் துறையானது முதன் முதலில் இரண்டாம் உலகப் போரின் போது ஏற்பட்ட சேதத்தால் பிரிட்டன் அரசால் உருவாக்கப்பட்டதே தீயணைப்புத்துறை. தமிழ்நாட்டில் சென்னையில் முதன் முதலில் தீயணைப்புதுறை கொண்டுவரப்பட்டது.  அதன் பின்பு தமிழகத்தின் ஒவ்வொரு மாவட்டத்தில் ஒரு தீயணைப்பு நிலையம் ஏற்படுத்தப்பட்டு  தற்போது தீயணைப்பு மற்றும் மீட்புப் பணித்துறை என்று செயல்படுத்தப்பட்டு வருகிறது.

தமிழகத்தில் ஒவ்வொரு மாவட்டத்திற்கும் ஒரு கோட்ட அலுவலர் வீதம் இருந்து நிர்வாகம் செய்து வருகிறார்கள். தீயணைப்புத்துறைக்கு ஒரு இயக்குநரும் 5 துணை இயக்குநர்களும் இருந்து வருகிறார்கள். 25 கி. மீ தூரத்திற்கு ஒரு தீயணைப்பு நிலையம் நிருவப்பட்டுள்ளதாக கூறப்படுகிறது.

தீயணைப்புத் துறை எதிர்கொள்ளும் தீயின் வகைகள் 
   எரிந்து சாமபல் ஆகக்கூடியது -  வீடு, பண்ணை, தொழிற்சாலைகள்
   எண்ணைய் சம்பந்தப்பட்ட தீவிபத்து - பெட்ரோல்
   மின்சார தீ
   நீர்மமாக்கப்பட்ட வாயு

தமிழ்நாடு தீயணைப்பு துறையினரின் தீயணைப்பு ஆடை

வெளி இணைப்புகள் 
தமிழ்நாடு அரசின் தீயனைப்பு மற்றும் மீட்புபணிகள் துறையின் அதிகாரபூர்வ இனையதளம்
 http://www.cyberjournalist.org.in/linkstn.html

மேற்கோள்கள்

தமிழ்நாடு அரசுத் துறைகள்
பி. கார்த்தியாயினி

பி. கார்த்தியாயினி ஒர் இந்திய அரசியல்வாதி ஆவார். இவர் வேலூர் மாநகராட்சியின் முன்னாள் மேயராக அனைத்திந்திய அண்ணா திராவிட முன்னேற்ற கழக கட்சியின் சார்பாகச் செயல்பட்டார்.
2017 இல் பாரதிய ஜனதா கட்சியில் இணைந்து , செயல்பாட்டு வருகிறார் தற்போது தமிழ்நாடு பாஜக மாநில பொதுச் செயலாளராக இருந்து வருகிறார் வேலூர் பெருங்கோட்ட பொறுப்பளர்  உள்ளிட்ட பொறுப்புகளில் இருந்து வருகிறார் உள்ளார் 2024 ஆம் ஆண்டு சிதம்பரம் மக்களவைத் தொகுதியில் வேட்பாளராகப் போட்டியிட்டார்.

தனி வாழ்க்கை
பாண்டுரங்கன் என்பவருக்கு மகளாக வேலூரில் பிறந்தார். உயிரி மருத்துவக் கருவியியல் அறிவியலில் முதுநிலைப் பட்டத்தை லயோலா கல்லூரியில் 2006 இல் பெற்றார். ஆர். அனுஷ்குமார் என்ற இயன்முறை மருத்துவரைத் திருமணம் செய்தார்.

பார்வைநூல்கள் 

21-ஆம் நூற்றாண்டு இந்திய அரசியல்வாதிகள்
பாரதிய ஜனதா கட்சி அரசியல்வாதிகள்
வாழும் நபர்கள்
வேலூர் மாவட்ட மக்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்ப் பெண் அரசியல்வாதிகள்
பர்கூர் அரசு மருத்துவமனை

காசநோய் துண்ணோக்கி மையம், அரசு ஆரம்ப சுகாதார நிலையம், பர்கூர் என்பது தமிழ்நாட்டின், கிருஷ்ணகிரி மாவட்டம், பர்கூரில் உள்ள அரசு ஆரம்ப சுகாதார மையமாகும்.

இந்த மருத்துவமனை பருகூா் வட்டத்திற்கு உட்பட்ட அனைத்துப்பகுதிகளுக்கும் உள்ளடக்கியதாகும். இது கிருஷ்ணகிாியில் உள்ள தலைமை மருத்துவமனையின் கீழ் இயங்குகிறது.  இந்த மருத்துவமணையின் மொத்தபரப்பளவு 530 சதுர அடி ஆகும். மருத்துவமனை  நான்கு பக்கங்களும் சுற்றுச்சுவரைக் கொண்டுள்ளது.  
இங்குள்ள புறநோயாளிகளின் பிாிவானது காலை 8 மணி முதல் 11 மணி வரையும்,  மாலை 4 மணி முதல் 6 மணி வரையும் செயல்படுகிறது.
சிறப்புப் பிரிவுகள் பகல் 11 மணி முதல் 1 மணி வரை செயல்படுகிறது அவை கீழ்வருவனவாறு.
 திங்கள்- சிறப்பு மகபேறு மருந்தகம்
 செவ்வாய் - இனப்பெருக்க மண்டலம் நோய் சிகிச்சை
 வியாழன் - இரத்த அழுத்த நோய் சிகிச்சை
 வெள்ளி - சா்க்கரை நோய் சிகிச்சை
 சனி - தோல்  நோய் சிகிச்சை

கிருஷ்ணகிரி மாவட்டம்
தமிழ்நாட்டு மருத்துவமனைகள்
2012 கோடைக்கால ஒலிம்பிக்கில் வங்காளதேசம்

வங்காளதேசம் கலந்துகொண்ட தொடர்ச்சியான எட்டாவது ஒலிம்பிக் பங்களிப்புகள் 2012 சூலை 27 முதல் ஆகத்து 12 வரை இலண்டனில் நடந்த 2012 கோடைக்கால ஒலிம்பிக் விளையாட்டுப் போட்டிகளாக அமைந்தது.

2012 ஒலிம்பிக் போட்டிக்கு 5 வங்காளதேசியர்கள் கலந்து கொள்ள தேர்வு செய்யப்பட்டனர். அதில் நான்கு ஆண்களும் ஒரு பெண்ணும் அடங்குவர், அவர்கள்  வில்வித்தை, தடகளம், சீருடல்  பயிற்சி, துப்பாக்கி சுடுதல்,  நீந்துதல் போட்டியில் கலந்து கொண்டனர். அவர்கள் அனைவரும் நேரடித் தகுதி பெறாமல் பல்கலைக்கழக மட்டத்திலும், முத்தரப்பு அழைப்பின் மூலமும் தேர்வு செய்யப்பட்டனர். இருப்பினும் வங்கதேசம் இதுவரை ஒலிம்பிக்கில் பதக்கம் வெல்லவில்லை.

மேற்கோள்கள் 

2012 கோடைக்கால ஒலிம்பிக் விளையாட்டுகள்
வங்காளதேசத்தில் விளையாட்டு
அயனியாக்கப்பட்ட வளிமண்டலம்

அயனியாக்கப்பட்ட வளிமண்டலம் (Ionosphere) என்பது பூமிக்கு மேல் 60 கி.மீ. இலிருந்து (37 மைலிலிருந்து) 1000 கி.மீ. வரை (620 மைல் வரை) வியாபித்திருக்கும், அயனிகளாக்கப்பட்ட மூலக்கூறுகளைக் கொண்ட வளிமண்டலப் பகுதியாகும். சூரிய ஒளியிலிருந்து பெறப்படும் புற ஊதாக் கதிர்களின் ஆற்றலால் இங்குள்ள வளியின் மூலக்கூறுகள் அயனியாக்கப்பட்டுள்ளன. அதாவது நேர்மின் சுமையும் எதிர்மின் சுமையும் பெற்றுள்ளன. மார்க்கோனி  என்ற அறிவியல்  வல்லுநர் இந்த அயனி அடுக்குகள் வானொலி  அலைகளை எதிரொலிக்கும் தன்மையன என்றும் இப்பண்பைப் பயன்படுத்தி வானொலி அலைகளை உலகத்தின் பல பாகங்களுக்கு அனுப்பலாம் என்றும் செயல் விளக்கமளித்தார்.

மேற்கோள்கள்

வானியல்
உடையார் பாளையம் வருவாய் கோட்டம்

உடையார் பாளையம் வருவாய் கோட்டம் (Udayarpalayam division) என்பது இந்தியாவின், தமிழ்நாட்டின், அரியலூர் மாவட்டத்திலுள்ள ஒரு வருவாய் கோட்டம் ஆகும். இதில் உடையார்பாளையம் வட்டம், செந்துறை வட்டம், ஆண்டிமடம் வட்டம் ஆகிய வட்டங்கள் அடங்கியுள்ளன.

குறிப்புகள் 
 
அரியலூர் மாவட்ட வருவாய் கோட்டங்கள்
பெண்கூந்தல் பெரணி

பெண் கூந்தல் பெரணி  (Adiantum)  அல்லது (maidenhair fern) என்பது நடைபாதை பெரணி, முதுகெலும்புகள் பெரணி எனவும் அழைக்கப்படும். இது டெரிடேசி குடும்பத்தைச் சேர்ந்தது. இது 250 வகை பெரணிகளில் ஒரு வகை ஆகும். சில ஆராய்ச்சியாளர்கள்  இதன் சொந்த குடும்பம் அடியாண்டேசி என கூறுகின்றனர். இந்த மரபணு பெயர் கிரேக்கத்திலிருந்து வருகிறது. இதற்கு "ஈரமாக்குதல்" என்று பொருள். இது ஈரமின்றி நீரை உறிஞ்சிவிடும் திறனைக் குறிக்கிறது. இவை தோற்றத்தில் தனித்தன்மை வாய்ந்தவையாகும்.

விளக்கம் 
பெண் கூந்தல் பெரணியின் தோற்றம் இருண்ட, பெரும்பாலும் கருப்பு நிறமாகவும், பொலிவான பச்சை நிறமாகவும் இருக்கும். இதன் வேர் நீரில் மூழ்கிக் கிடக்கிறது. மேலும் இவை தண்டினை ஒத்திருக்கும் இலை திசுக்களின் மடிப்புகளால் மூடப்பட்டிருக்கும். மலட்டு, வளமான இலைகளின் இடையே சிதைவு பொதுவாக நுட்பமாக உள்ளது.

இவை பொதுவாக மட்கிய, ஈரமான, நன்கு வடிகட்டிய தளங்களில், கீழ்நோக்கி மண்ணிலிருந்து செங்குத்து பாறைச் சுவர்களில் வளர்கின்றன. இவற்றின் பல இனங்கள் குறிப்பாக நீர்வீழ்ச்சிகளிலும், நீர் பாய்ச்சல் பகுதிகளிலும் பாறைச் சுவர்களிலும் வளர்ந்து வருகின்றன.

ஆண்டிசு மலைத்தொடர் பகுதிகளில் இவ்வகை தாவரம் அதிக அளவில் உள்ளது. சீனாவில் கிட்டத்தட்ட 40 இனங்கள் கொண்ட பெரணி வகைகள் உள்ளன. கிழக்கு ஆசியாவிலேயே சீனாவில் தான் மிக அதிக இனங்கள் உள்ளன.

வட அமெரிக்காவில் உள்ள இனங்களில் பெரும்பாலும், அ.பெடியம் (ஐந்து விரல்கள் போன்ற இலைகள்) மற்றும்  அ.அலுலிக்கம் ஆகியவை அடங்கும். இவை பிஞ்சை ஒரு பக்கத்திற்கு மட்டுமே உட்செலுத்துகின்றன. கேபிலசு-வெனெரிசு (வீனசு-பெரணி) கிழக்கு கண்டத்தில் அதிகளவில் உள்ளன.அ.ஜார்டனி (கலிஃபோர்னியா மைண்டன்ஹெய்ர்) வகை மேற்கு கடற்கரை பகுதியில் உள்ளது.

படத்தொகுப்பு

மேற்கோள்கள்

உசாத்துணை 
Germplasm Resources Information Network: Adiantum 
Flora of North America: Adiantum
Flora of China: Adiantum species list

துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
தாவரங்கள்
தகவற்பெட்டி தேவைப்படும் தாவரவியல் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
அழகப்பா தொழிற்நுட்ப கல்லூரி

அழகப்ப செட்டியார் பாலிடெக்னிக் கல்லூரி , இந்தியா,தமிழ்நாடு- காரைக்குடியில்  உள்ள ஒரு முக்கிய அரசு பாலிடெக்னிக் கல்லூரி . இது நேரடியாக தமிழக அரசு கட்டுப்பாட்டின் கீழ் நடைபெறுகிறது. இது  காரைக்குடி,ACCET வளாகத்தில் அமைந்துள்ளது.

வெளி இணைப்புகள் 
 ACCET On the Web 

தமிழ்நாட்டு பல்தொழில்நுட்பக் கல்லூரிகள்
சாய்வான கோபுர மாயை

சாய்ந்த கோபுர கண்மாயை (leaning tower illusion) என்பது பைசாவின் சாய்ந்த கோபுரத்தின் ஒற்றைப் படத்தின் இரு பிரதிகளில் காணப்பட்ட ஓர் கண்மாயையாகும். படங்கள் பிரதிகளாக இருந்தாலும், வலதுபுறத்தில் உள்ள கோபுரம் வேறு கோணத்தில் இருந்து புகைப்படம் எடுத்தது போல, மேலும் சற்று சாய்ந்தாற்போல தோற்றமளிக்கிறது. இந்த மாயையை ஃபிரடெரிக் கிங்டம், அலி யூனேசி, எலேனா கியெர்குயூ ஆகியோரால் மெக்கில் பல்கலைக்கழகத்தில் கண்டுபிடிக்கப்பட்டது. மேலும் 2007 ஆம் ஆண்டின் சிறந்த ஒளியியற் கண்மாயம் போட்டியில் சிறந்த மாயைக்கான முதல் பரிசைப் பெற்றது. சில ஆசிரியர்கள், கட்புல அமைப்பானது தோற்றத்தை எடுத்துக்கொள்ளும் விதத்தினால் இந்த மாயை ஏற்படுகிறது என்கின்றனர்

ஒரே மாதிரியான இணையாக உயரும் இரண்டு கோபுரங்களைக்  கீழே இருந்து பார்க்கும் போது, ​​அவற்றின் தொடர்புடைய வெளிப்புறங்கள் காட்சிகோணத்தினால் விழித்திரை படலத்தில் ஒன்றிணைகின்றன. கட்புல அமைப்பு தோற்றச் சிதைவை சரிசெய்து இரு படங்களையும் சரியாகப் பார்க்கும்படிச் செய்யும், அதாவது இரண்டும் இணையாக உயருவது போலக் காணச் செய்யும். ஆயினும் பைசா கோபுரத்தின் இரண்டு முற்றொத்த படங்களில் அவற்றின் வெளிப்புற வரிவடிவங்கள் ஒருங்கிணையாமல், இணையாகச் செல்வதால், கோபுரங்கள் இரண்டும் இணையாக இல்லாது வேறுபட்டவைபோலக் காணப்படுகின்றன.  கட்புல அமைப்பானது இரு பிம்பங்களையும் ஒரே காட்சியின் பகுதிகளாகக் கருதுவதற்கு  கட்டாயப்படுத்தப்பட்டுள்ளது, அதாவது "பிசாவின் இரட்டை கோபுரங்களாக" காணச் செய்கிறது.

மேற்கோள்கள் 

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்

கோபுரங்கள்
ஒளியியற் கண்மாயம்
சடையர்கோயில்

சடையர்கோயில் (Sadayarkovil) என்பது இந்தியாவின், தமிழ்நாட்டின், தஞ்சாவூர்  மாவட்டம், ஒரத்தநாடு வட்டத்தில் உள்ள ஒரு சிற்றூர் ஆகும். இந்த ஊர் தஞ்சாவூரிலிருந்து 15 கி.மீ தொலைவில் அமைந்துள்ளது. இந்த ஊர் தஞ்சாவூர்-மன்னார்குடி நெடுஞ்சாலை வழியாக நகரத்துடன் இணைக்கப்பட்டுள்ளது.

அமைவிடம் 
இந்த ஊரானது மாவட்ட தலைநகரான தஞ்சாவூரிலிருந்து 26 கிலோமீட்டர் தொலைவிலும், மாநிலத் தலைநகரான சென்னையிலிருந்து 340 கி.மீ தொலைவிலும் அமைந்துள்ளது.

மேற்கோள்கள் 

தஞ்சாவூர் மாவட்டத்திலுள்ள கிராமங்கள்
மதுரவாணி

மதுரவாணி (Madhuravani) என்பவர் மும்மொழிக் கவிஞரும் அறிஞரும் ஆவார். தஞ்சாவூர் நாயக்க மன்னர் ரகுநாத நாயக்கர்(கிபி 1600-34)  வாழ்ந்த காலத்தில் தஞ்சாவூரில் வாழ்ந்தவர்.  இரகுநாத ராமாயண காவியத்தை சமற்கிருத்தில் மொழி பெயர்த்ததற்காக அவர் அதிகளவு புகழ்பெற்றார். இவர் குமாரசம்பவம், நைஷதம் போன்ற சமற்கிருத படைப்புகளை இயற்றியுள்ளார். "மூன்று மொழிகளில் கவிதை எழுதிவதில் சிறந்தவர் என்றும் அஷ்டாவதனத்தில் வல்லுனர் என்றும் (அஷ்டாவதனம் என்பது ஒரே நேரத்தில் எட்டு விதமான வெவ்வேறு செயல்களில் செயல்படக்கூடிய திறன்)" தருவும் லலிதாவும் இவரைப் பற்றிக்  கூறியுள்ளனர்.

மேற்கோள் 
 Rao, N. Venkata (1978). The southern school in Telugu literature. University of Madras. p. 10.
Tharu and Lalita (Eds.) Women Writing in India. New York: The Feminist Press, 1991. 
 
 Tharu and Lalita (Eds.) Women Writing in India.  New York:  The Feminist Press, 1991.

துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தஞ்சாவூர் மாவட்ட நபர்கள்
பரங்கி சாம்பிராணி

பாசுவெல்லியா செரேட்டா (Boswellia serrata) என்னும் தாவரப்பெயர் கொண்ட பரங்கி சாம்பிராணி ஆசியா மற்றும் ஆப்பிரிக்கா நாடுகளில் காணப்படும் மருத்துவ குணம் கொண்ட ஒரு வகை மரமாகும். இந்தியா மற்றும் பாக்கித்தான் நாடுகள் இதன் தாயகமாகும்.இதனை பால் சாம்பிராணி , குந்துருக்கம், குந்தலிங்கம், நறும்பிசின், குமைஞ்சான், தூபவர்க்கம் என்றும் கூறலாம். பரங்கி சாம்பிராணிக்கு இந்தியன் ஃப்ரன்கின்சென்ஸ் என்ற பெயரும் உண்டு. பர்செராவே குடும்பத்தைச் சார்ந்தது. இது உலகின் பழமையான ஆயுர்வேதத்தில் பயன்படுத்தப்படும்  ஒரு மூலிகை தீர்வாகும்.  மூட்டு முடக்குவாதத்திற்கு அருமருந்தாக கருதப்படுகிறது.

வாழிடம் 

இந்தியாவில் பீகார், ஒரிசா, ராஜஸ்தான், குஜராத், அஸ்ஸாம் ஆகிய மாநிலங்களில் காணப்படுகிறது. தமிழ்நாட்டில் கல்வராயன், சேர்வராயன்  மலைப்பகுதிகளில் காணப்படுகிறது . மலைச்சரிவுகளில்  500-700 மீ  உயரப்பகுதியில்  வளரும்.

இம்மரம்  15 மீ  உயரம் வளரும் . முதிர்ந்த பட்டை வெள்ளையாக  வழவழப்பாக இருக்கும் .  தண்டு உடையக்கூடியது.

இலையோரம் சாய்வாகவும், இலை நுனி கூர்மையாக இருக்கும். இலை காம்பு 2-6 செமீ நீளம் உடையது . பூக்காம்பு தனியாகவோ, கொத்தாகவோ  இருக்கும் .

இத்தாவரம் தற்போது நீடித்து நிலைக்க முடியாத நடைமுறைகளால் அழிக்கப்படும் அபாயத்தில் உள்ளது.

மேற்கோள்கள் 

துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
தாவர வகைகள்
பாக்கித்தானியத் தாவரங்கள்
இந்தியத் தாவரங்கள்
மைக்கேல்பட்டி

மைக்கேல்பட்டி (maickelpatti) என்பது இந்தியாவின், தமிழ்நாட்டின், தஞ்சாவூர் மாவட்டம், பூதலூர் ஊராட்சி ஒன்றியத்தில் அமைந்துள்ள ஒரு சிற்றூராகும்.

அமைவிடம் 
இந்த ஊரானது மாவட்ட தலைநகரான தஞ்சாவூரிலிருந்து 21 கிலோமீட்டர் தொலைவில் அமைந்துள்ளது.

மக்கள் வகைபாடு 
இந்த கிராமத்தில் 530 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 2,201 ஆகும். இதில் பெண்களின் எண்ணிக்கை 1,275 என்றும், ஆண்களின் எண்ணிக்கை 926 என்றும் உள்ளது. கல்வியறிவு பெற்றவர்கள் விகிதம் 88.60% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ கூடுதல் ஆகும்.

மேற்கோள் 

தஞ்சாவூர் மாவட்டத்திலுள்ள கிராமங்கள்
ஈரோடு மருந்தியல் கல்லூரி

ஈரோடு மருந்தியல் கல்லூரி (Erode College of Pharmacy) என்பது இந்தியாவின் தமிழ்நாட்டில் ஈரோடு மாவட்டத்தில் வேப்பம்பாளையம் எனும் பகுதியில் அமைந்துள்ள  ஒரு தனியார் மருந்தாளுநர் கல்லூரிஆகும். இக்கல்லூரி 1992-ஆம் ஆண்டில் நிறுவப்பட்டது. இக்கல்லூரி தமிழ்நாடு டாக்டர் M. G. R. மருத்துவப் பல்கலைக்கழகத்துடன்இணைக்கப்பட்டுள்ளது. இக்கல்லூரி மருந்தியியலில்  இளங்கலை மற்றும் முதுகலைப் பட்டங்களை வழங்குகிறது.

குறிப்புகள்

வெளி இணைப்புகள் 
    Official website not in Wikidata
 http://www.ecperode.in/contact.php
 www.ecperode.in/
மனச்சீர் குலைவுகளுக்கு அமைதிப்படுத்தும் மருந்து

மனச்சீர் குலைவுகளுக்கு அமைதிப்படுத்தும் மருந்துஎன்பது உடற்கூறு அல்லது குத்தூசி மருத்துவத்தால் தற்காலிகமாக உடல் அல்லது ஒரு பகுதியை முடக்குகின்ற சீனாவில் தோற்றுவிக்கும் சிகிச்சையாகும், இது பொதுவாக அறுவை சிகிச்சை நடவடிக்கைகளில் பயன்படுத்தப்படுகிறது.

வரலாறு 
வசந்த காலம் மற்றும் இலையுதிர் காலத்தில் மற்றும் போரிடும் மாநில காலங்களில் (770-221 கி.மு.), சில சீன மருத்துவர்கள் சில மருந்துகளின் மயக்கமருந்து செயல்பாடுகளை அறிந்தனர் மற்றும்  பதிவு செய்தனர்.கிழக்கு ஹான் வம்சத்தின் டாக்டர் ஹுவா டுவோ, பண்டைய புத்தகங்களை கவனமாக படித்து  மலை கள்மற்றும்    சமவெளிகளுக்கு சென்று மயக்க மருந்தாக செயல்படும் மூலிகைகளான ஜிம்சன்வீட் போன்றவைகளை சேகரித்தார்.இவைகள்  வறுத்தெடுக்கப்பட்டு மற்றும் பதப்படுத்தப்பட்டு பின்னர் போதை மருந்துகளாக செய்யப்பட்டன.

.ஒரு நாள், மக்கள், ஹுவா டுவா விடம் தீவிர நோயாளி  ஒருவரைக் கொண்டு  வந்தன்ர். இவர் நோயாளியை  இம் மருந்தை குடிக்கச்செய்து, அடிவயிற்றினைத்  திறந்து, அழுகிய குடலிலிருந்து அசுத்தங்களை வெளியேற்றினார் .இந்த அறுவை சிகிச்சை முடிந்தவுடன் நோயாளி எந்த வலியையும்  உணரவில்லை. இந்த நடவடிக்கை சீனாவிலும், உலகிலும் மிகப்பெரிய அளவிலான பெரிய அளவிலான லேபராடமினாக  பதிவு செய்யப்பட்டது.

மேற்கோள்கள்

மரபுவழி சீன மருத்துவம்
தன்னொட்டு

உடலின் ஒரு பகுதியிலிருந்து  இழையம் அல்லது தோலின் ஒரு பகுதியை அகற்றி, அதே உடலின் மற்றொரு பகுதியில் பொருத்தி ஒட்டவைத்து வளரச்செய்வதே தன்னொட்டு (Autotransplantation அல்லது  Autograft) ஆகும் (auto- என்றால் "self" எனப் பொருள்படும்). இதில் புரதமாற்றமும் சிலவேளை உறுப்பு மாற்றமும்(சிறுநீரகம்போன்றன) தன்னோட்டு அறுவையில் மேர்கொள்ளப்படுவ்வதுண்டு.
 
நல்ல நிலையில் இருக்கும்  இழையத்தையோ அல்லது தோலையோ அகற்றிச் சீா் கெட்ட பகுதியில் பொருத்துவதே இம்முறையாகும். தீப்புண்களால் முதன்மையான பகுதிகளில் தோல் அழியும்போது, நன்னிலையில் உள்ள தோலைத் தேவையான அளவு அகற்றி, சீர்கெட்ட இடத்தில் பொருத்துவா்.

இதில் வேற்றுடல் பகுதி பயன்பட்டால் அது அயலொட்டு அறுவை எனப்படும்.

மேற்கோள்கள் 

அறுவை மருத்துவம்
துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
அன்னை கலை மற்றும் அறிவியல் கல்லூரி, கும்பகோணம்

அன்னை கலை மற்றும் அறிவியல் கல்லூரி  என்பது இந்தியாவில், தமிழ்நாட்டின், தஞ்சாவூர் மாவட்டம், கும்பகோணம், கோவிலாச்சேரியில் அமைந்துள்ள ஒரு கல்லூரியாகும். இக்கல்லூரி திருச்சிராப்பள்ளி பாரதிதாசன் பல்கலைக்கழக அங்கீகாரம் பெற்றது.

துறைகள்
தமிழ்
ஆங்கிலம்
தாவரவியல்
வேதியியல்
வர்த்தகம்
கணினி அறிவியல்
பொருளியல்
புள்ளியியல்
மனையியல்
வரலாறு
கணிதம்
இயற்பியல்
விலங்கியல்
போன்ற துறைகளில் பட்டப் படிப்புகள், பட்ட மேற்படிப்புகள் பயிற்றுவிக்கப்படுகின்றன.

மேற்பார்வை

வெளி இணைப்புகள் 
கல்லூரி இணையதளம்
பாரதிதாசன் பல்கலைக்கழக இணைவுக்கல்லூரிகள்
தஞ்சாவூர் மாவட்டத்திலுள்ள தனியார் கலைக் கல்லூரிகள்
வறள் நிலத் தாவரங்கள்

வறள் நிலத் தாவரங்கள் (Xerophytes) எனப்படுபவை வறண்ட மணற்பாங்கான இடங்களில் வளரும் தாவரங்கள் ஆகும். இவைகளைப் பாலைவனத் தாவரங்கள் என்றும் அழைக்கலாம். அதிக வெப்பநிலை, ஒளிச்செறிவு, காற்றுவீச்சு மற்றும் குறைந்த நீா் ஆகியவைகளை இத்தாவரங்கள் எதிா்கொள்கின்றன.

இத்தாவரங்கள் பாலைவனம் போன்ற குறைவான மழையினால், எங்கு நீா் தட்டுப்பாடு இருக்கிறதோ, அங்கு வாழ்கின்றன. இங்கு காற்று உலா்ந்தும், அதிக வெப்பத்துடனும் இருக்கும். சூாிய ஒளியின் அடா்த்தியும் அதிகமாக இருக்கும். பாலைவனத் தாவரங்களின் முக்கிய தேவை நீரை உறிஞ்சி சேமிப்பதாகும். இவ்வகைத் தாவரங்களுக்கு எடுத்துக்காட்டாக சப்பாத்திக் கள்ளி, சவுக்கு, யூஃபோா்பியா, ஆஸ்பராகஸ், அரளி போன்றவற்றைக் குறிப்பிடலாம். 

வறள் நிலத்தாவரங்கள் இத்தகைய நீர்-தட்டுப்பாட்டுச் சூழ்நிலைகளில் உயிர்வாழ்வதற்கான சிறப்புத் தகவமைப்புகளின் பன்முகத்தன்மையை வெளிப்படுத்துகின்றன. இவை தங்களுடைய சொந்த சேமிப்பிலிருந்து தண்ணீரைப் பயன்படுத்தலாம், குறிப்பாக புதிய திசு வளர்ச்சியின் தளங்களுக்கு தண்ணீரை ஒதுக்கவோ அல்லது வளிமண்டலத்திற்கு குறைந்த நீரை இழக்கவோ தகவமைப்பைப் பெற்றுள்ளன.  அதனால் மண்ணில் இருந்து குறைந்த விகிதத்தில் நீரை அனுப்புவதற்கும் ஒளிச்சேர்க்கை மற்றும் வளர்ச்சிக்காகவும் குறைந்த அளவில் நீரைப் பயன்படுத்தும் தகவமைப்புகளைப் பெற்றுள்ளன. வெவ்வேறு தாவர இனங்கள் நீர் விநியோகத்தை நிர்வகிப்பதற்கான வெவ்வேறு குணங்கள் மற்றும் வழிமுறைகளைக் கொண்டுள்ளன, இத்தகவமைப்புகளே அவை உயிர்வாழ உதவுகின்றன.

மேற்கோள்கள் 

தாவரவியல்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
இசபெல்லா பெரட்சே

இசபெல்ல பெரேட்ஸ் (1956 ஆம் ஆண்டு பிறந்தார்) மாண்ட்ரியலின் பல்கலைக்கழகத்தில் உளவியல் நிபுணர் ஆவார், இவர் கனடா ஆராய்ச்சி மையம் மற்றும் காசவந்த் சேரில் இசை நரம்பியல்  தலைவராக உள்ளார்.    இவர் இசையமைப்பிலும், வாங்கிய இசை கோளாறுகளிலும் (அவுஸ்ஸியா) மற்றும் பொதுவாக இசை செயலாக்க அறிவாற்றல் மற்றும் உயிரியல் அடித்தளம் ஆகியவற்றிலும் புலமைத்துவம் பெற்றுள்ளார்..2005 ஆம் ஆண்டில், பெரெட்ஸ் மெக்லில்லின் யுனிவர்சிட்டி மற்றும் யுனிவர்சிட்டி டி மான்ட்ரியல் ஆகியோருடன் இணைந்த பல பல்கலைக்கழக கூட்டமைப்பு, மூளை, இசை மற்றும் ஒலி ஆராய்ச்சி (BRAMS) க்கான சர்வதேச ஆய்வகத்தின் இணை இயக்குனராக ஆனார்.. She is also currently a chief editor of the journal section Frontiers in Auditory Cognitive Neuroscience.அவர் தற்போது ஆடிடரிரி கொனிக் நேடிசியல் நியூரோசினஸில் பத்திரிகை பிரிவு எல்லைக்கோட்டின் தலைமை ஆசிரியர் ஆவார்.பெரெட்ஸ் பிரஸ்ஸல்ஸில் கல்வி கற்றார், பெல்ஜியத்தில் அவள் Ph.D. 1984 இல் யுனிவர்சிட்டி லிப்ரே டி ப்ருக்ஸெல்ஸில் சோதனை மனோதத்துவத்தில்  முடித்த பினனர் அவர் UdeM இல் ஒரு ஆசிரிய பதவியிலிருந்து வருகிறார்.

மேற்கோள்கள்

வெளி இணைப்புகள் 

1956 பிறப்புகள்
வாழும் நபர்கள்
நாடகமுறை கற்பித்தல்

நாடகமுறை கற்பித்தல் என்பது இயல்பாக மாணவரிடையே காணப்படும் நடிப்பாற்றலை கற்றலில் பயன்படுத்துவதாகும்.  ஆரம்ப, நடுநிலை வகுப்பு மாணவர்களுக்கு நாடகமுறையில் கற்பிக்கும் பொழுது பாடப்பொருள் உயிரோட்டம் பெறும்.

படிநிலைகள் 
 நடிப்பதற்கு ஏற்ற பகுதிகளைத் தேர்ந்தெடுத்தல்
 நடிப்பதற்கு ஏற்ற முறையில் வடிவமைத்தல்
 நாடகமாக நடித்துக் காட்டுதல்

நாடகமுறைக்கான வழிகாட்டுதல் 
 பாடப்புத்தகத்தில் இருந்து ஒரு குறிப்பிட்ட பகுதியை தேர்ந்தெடுத்து வகுப்பறையில் படித்து காண்பித்து, வசனங்களை எழுதச் சொல்ல வேண்டும்.  ஓரங்க வசனமாகவும் அமையலாம்.
 நாடகங்களில் உள்ள பாடத்தொடர்பான நிகழ்வுகளைப் படித்துக் காட்டலாம்.
 வரலாற்று உரையாடல்களைப் படிக்கச் செய்து, அவைகளில் அடங்கியுள்ள வரலாற்று உண்மைகளை எழுதச் சொல்லலாம்.  
 பாடங்களை அறிமுகப்படுத்த நடித்துக் காட்டலாம்.  இது மாணவர்களின் உள்ளங்களை பாடத்தின்பால் கவரும்.

நடிப்பதற்கு ஏற்ற பகுதிகள் 
 உலகத்தில் பற்பல பகுதிகளில் வாழும் மக்கள் தொகை
 அரசியல் சபைகள், அரசியல் ஆலோசனைக் கூட்டங்கள்
 பெரிய தலைவரின் வாழ்க்கையில் ஏற்பட்ட நிகழ்ச்சிகள்

நடிக்கக் கூடாத பகுதிகள் 
 சண்டைக் காட்சிகள், போர்நிகழ்வுகள், இறக்கும் காட்சிகள், படுகொலைகள், தூக்கிலிடுதல், மனித உருவ அமைப்பை கேலி செய்தல் போன்றவை நடிக்கக் கூடாத பகுதிகள்

நாடகத்தின் வகைகள்

மேற்கோள்கள் 

Using Drama for Learning – how and why it works
Using drama as an effective method to teach elementary students, Eastern Michigan University-DigitalCommons@EMU

துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
கற்றல் முறைகள்
வீசனம்

வீசனம் (Pheasant) எனும் பறவை  ஆசியாவைத் தாயகமாகக் கொண்டது. இமயமலையிலும், திபெத்து, சீனா முதலிய நாடுகளிலும் இது மிகுதியாக உண்டு. இங்கிருந்து கிரேக்கர்களாலும், ரோமானியர்களாலும் ஐரோப்பாவுக்குக் கொண்டு செல்லப்பட்டது. பிறகு அமெரிக்காவிலும்விற்கும் கொண்டு செல்லப்பட்டது. இந்தியாவில் இப்பறவை காணப்படுவதில்லை.

சிறப்பு 
இன்று அமெரிக்காவில் தென் டகோடா மாநிலத்தின் தேசியப் பறவையாக உள்ளது.

உணவுப்பழக்கம் 
இப்பறவைகள் விதைகள், தானியங்கள், வேர்கள் மற்றும் சிறு பழங்களைச் சாப்பிடுகின்றன, கோடையில் அவை பூச்சிகள், புதிய பச்சை தளிர்கள், சிலந்திகள், மண்புழுக்கள் மற்றும் நத்தைகள் ஆகியவற்றை உணவாகக் கொள்கின்றன.

இயல்பும் வகைகளும் 
ஆண்பறவைகள் கூடுகட்டுவதில் ஈடுபடுவதில்லை. ஒவ்வொரு ஆணும் பல பெண் பறவைகளுடன் வாழும். வீசனம் கோழிக்கும் மயிலுக்கும் நெருங்கிய உறவானது. மயிலைப் போலவே, இப்பறவையும் இரவில் ஆபத்துக்கு தப்ப மரக்கிளைகளின் உச்சியில் தூங்கும் இயல்புடையது. ஆண் பறவை பெண் பறவையை விட அதிக நாட்கள் உயிர்வாழும் தன்மையுடையது. ஆண் பறவை பெண் பறவையைவிட நீளமான வாலினைக் கொண்டது. 

வீசனம் பறவை அதன் நிறத்திற்கேற்ப பொன் வீசனக் கோழி, வெள்ளி வீசனக்கோழி என அறியப்படுகின்றன. இதன் இறைச்சி உண்பதற்கு ஏற்றது. கொண்டை வீசனக் கோழிக்குத் தலையில் மயிலைப்போலக் கொண்டை உண்டு. இதன் நிறம் பிரகாசமான மரகதப் பச்சையும் அதனுடன் சிவப்பும் பொன்னிறமும் கலந்திருக்கும். பெண் பறவைக்கு நிறம் மஞ்சளாக இருக்கும்.

நூறு கண் வீசனக்கோழி 
நூறு கண் வீசனக்கோழி (Argus Pheasant) சுமத்திராவிலும், மலேசியாவிலும் உண்டு. இதன் வாலிலும் சிறகிலும் கண்கள் போன்ற வெண்மையும் கருமையும் கலந்த பல புள்ளிகள் இருப்பதால் இப்பெயர் வந்தது. ஆண் நடிக்கும்போது சிறகுகளை விரித்து அவைகளிலுள்ள கண்களைக் காட்டி ஆடும்.

சொற்பிறப்பியல்
ஆக்ஸ்போர்டு ஆங்கில அகராதியின்படி, "ஃபெசண்ட்" என்ற வார்த்தையானது, ஜோர்ஜியாவில் இப்போது ரியோனி நதி என்று அழைக்கப்படும் புராதனப் பெயரான "ஃபாஸிஸ்" (Phasis) என்பதிலிருந்து வந்தது. இது கிரேக்க மொழியிலிருந்து லத்தீன் மொழிக்கு பிரெஞ்சு மொழிக்கும் பின்னர் ஆங்கிலத்திற்குச் சென்றது, 1299 ஆம் ஆண்டில் ஆங்கிலத்தில் முதல் முறையாக தோன்றியது.

மேற்கோள்கள் 
 "குழந்தைகள் கலைக் களஞ்சியம்",1993, சென்னை:தமிழ் வளர்ச்சிக் கழகம்.
 Beebe, William. 1918-22. A Monograph of the Pheasants. 1st edition in 4 volumes: H. F. Witherby, London. Reprint: 1990, Dover Publications.(4 volumes bound as 2).  and . Republished as: Pheasants: Their Lives and Homes. 2 vols. 1926. Single volume edition: New York Zoological Society, 1936.)
 Green-Armytage, Stephen. 2002. Extraordinary Pheasants.Harry N. Abrams, Inc., New York. Book .
 Madge and McGowan, Pheasants, Partridges and Grouse

வெளி இணைப்புகள் 
காணொலி  

துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பறவைகள்
முண்டியம்பாக்கம்

முண்டியம்பாக்கம் என்பது இந்தியாவின் தமிழ்நாடு மாநிலத்தில், விழுப்புரம் மாவட்டத்தின் ஒரு புறநகர்ப் பகுதி ஆகும். விழுப்புரம் மருத்துவக் கல்லூரி இங்கு அமைந்துள்ளது.

அமைவிடம் 
கடல் மட்டத்திலிருந்து சுமார் 63.13 மீ. உயரத்தில், () என்ற புவியியல் ஆள்கூறுகள் கொண்டு முண்டியம்பாக்கம் அமையப் பெற்றுள்ளது. இப்பகுதியானது, விழுப்புரத்திலிருந்து 7 கி.மீ. தாெலைவிலும், விக்கிரவாண்டியிலிருந்து 5 கி.மீ. தாெலைவிலும் அமைந்துள்ளது. இப்பகுதி வழியாக தேசிய நெடுஞ்சாலை 45 செல்கிறது.

மக்கள்தொகை பரம்பல் 
2011 இந்திய மக்கள் தொகைக் கணக்கெடுப்பு அடிப்படையில், முண்டியம்பாக்கம் கிராமத்தின் மக்கள்தொகை 4,044 பேர் ஆகும். இதில் 1,995 பேர் ஆண்கள் மற்றும் 2,049 பேர் பெண்கள் ஆவர்.

மேற்கோள்கள் 

விழுப்புரம் மாவட்டத்திலுள்ள கிராமங்கள்
கொடிவயல்

இந்தியா-தமிழ்நாடு மாநிலம், புதுக்கோட்டை மாவட்டம் அறந்தாங்கி ஒன்றியத்தில் உள்ள கிராமம் காெடிவயல் ஆகும்.

மக்கள் தொகை 
 2001 மக்கள் தொகை கணக்கெடுப்பின்படி கொடிவயல் கிராமத்தில் மொத்த மக்கள் தொகை 
2589ஆகும்.இதில் ஆண்கள் 1319, பெண்கள் 1270 ஆகும். மொத்த மக்கள் தொகையில் 1612 பேர் கல்வி அறிவு பெற்றவர்கள்.

மேற்பார்வை 

பிற மொழி வார்த்தைகளைக் கொண்ட கட்டுரைகள்
வி. கிருஷ்ணமூர்த்தி கவுண்டர்

வி. கிருஷ்ணமூர்த்தி கவுண்டர் ஓர் இந்திய அரசியல்வாதியும், தமிழ்நாட்டின்  முன்னாள் சட்டமன்ற உறுப்பினரும் ஆவார். இவர் 1962, 1971 மற்றும் 1980 ஆம் ஆண்டுகளில் நடந்த சட்டமன்றத் தேர்தல்களில், நெல்லிக்குப்பம் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

குறிப்புகள் 

திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இருபதாம் நூற்றாண்டு இந்திய அரசியல்வாதிகள்
மூன்று இடுக்கி ஈனி

ஒரு மூவிடுக்கி ஈனி (tridentate ligand) (or terdentate ligand) என்பது மூன்று கொடை அணுக்களைக் கொண்ட  ஒருங்கிணைவு வளாகச் சேர்மமாகும்.

டைஎதிலீன்டிரையமீன் மூன்று காலக(நைதரசன்) அணுக்களைக் கொடுக்கவல்ல மூவிடுக்கி ஈனியாயாகும். இதேபோல இமினோடையசெட்டிக் ஆனயானும் ஒரு புரோட்டன் கழிந்த அமைன் காலக அணுவையும் இருகார்பாக்சிலேட்டு குழுக்களையும் கொடுக்கவல்ல முவிடுக்கி ஈனி ஆகும்.

மேற்கோள்கள் 

ஒருங்கிணைவு வேதியியல்
ஈந்தணைவிகள்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
போலென்ஸ்கி மதிப்பு

போலென்ஸ்கி மதிப்பு (Polenske value) (போலென்ஸ்கி எண் என்றும் அழைக்கப்படுகிறது) என்பது கொழுப்பை பரிசோதிக்கும் போது தீர்மானிக்கப்படும் ஒரு மதிப்பு ஆகும்.
மேலும், சவர்க்காரமாக்கல் (saponification) மூலம் ஆவியாகக்கூடிய கொழுப்பு அமிலத்தை எவ்வளவு பிரித்தெடுக்க முடியும் என்பதற்கான ஒரு குறிகாட்டி ஆகும். கொடுக்கப்பட்ட 5 கிராம் சவர்க்கார கொழுப்பிலிருந்து காய்ச்சி வடிகட்டிய நீரில் கரையாத ஆவியாகும் கொழுப்பு அமிலங்களை நடுநிலையாக்குவதற்குத் தேவையான 0.1 சாதாரண காரக் கரைசலின் மில்லிலிட்டர்களின் எண்ணிக்கைக்கு இது சமம். (இத்தகைய தரம் பார்த்தலில் பயன்படுத்தப்படும் ஐதராக்சைடு கரைசல் பொதுவாக சோடியம் ஐதராக்சைடு, பொட்டாசியம் ஐதராக்சைடு, பேரியம் ஐதராக்சைடு ஆகியவற்றிலிருந்து தயாரிக்கப்படுகிறது.)

இம்மதிப்பு, அதை உருவாக்கிய வேதியியலாளர் எட்வார்ட் போலென்ஸ்கி என்பவரின் பெயரில் அழைக்கப்படுகிறது.
ரெய்கெர்ட் மதிப்பு மற்றும் கிர்சினரின் மதிப்பு ஆகியவை ஒரேமாதிரி சோதனைகளின் அடிப்படையில் தொடர்புடைய எண்கள் ஆகும்.

மேற்கோள்கள் 

 துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள் 
மதிப்பீட்டு வழிமுறைகள்
அன்னப்பன்பேட்டை

அன்னப்பன்பேட்டை என்பது இந்தியாவின், தமிழ்நாட்டில், தஞ்சாவூர் மாவட்டம், பாபநாசம் வட்டத்தில் உள்ள ஒரு  கிராமம் ஆகும்.

மக்கள் வகைப்பாடு 
2011 மக்கள் தொகை கணக்கெடுப்பின்படி அன்னப்பன்பேட்டையின் மொத்த மக்கள் தொகையானது 1856 ஆகும். இதில் ஆண்கள்- 933, பேர், பெண்கள்-923 பேர் ஆவர். பாலின விகிதமானது 840 என்று உள்ளது. கல்வியறிவு விகிதம்  74.45 ஆக உள்ளது.

மேற்கோள்கள்

 

தஞ்சாவூர் மாவட்டத்திலுள்ள கிராமங்கள்
துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
மெத்தில் ஐசோ சையனைடு

மெத்தில் ஐசோ சயனைடு அல்லது ஐசோ சயனோ மீத்தேன்  (Methyl isocyanide or Isocyanomethane) ஐசோ சயனைடு குடும்பத்தின் ஒரு கரிமச்சேர்மமாகும் .இந்த நிறமற்ற நீர்மம் மெத்தில்  சயனைடின்  மாற்றியமாகும். (அசிட்டோநைட்ரில்) ,ஆனால் வினைத்திறனில் இது மிகவும் வேறுபடுகிறது. 5-முனை பல்லணு வளையங்களை உருவாக்குவதில் பெரும்பங்கு வகிக்கிறது . மெத்தில் ஐசோ சயனைடில் C -H இடையேயான பிணைப்புத்தூரம் மிகவும் குறுகியது. ஐசோ சயனைடில்  C-H பிணைப்பு தூரம் 1.158 Å ஆகும்.

தயாரிப்பு மற்றும் பயன்கள் 
மெத்தில் ஐசோ சயனைடை காட்டியர் முதன் முதலில் சில்வர் சையனைடுடன் மெத்தில் அயோடினை வினைப்படுத்தி தயாரித்தார். N -மெத்தில்பார்மமைடின் நீர் நீக்க வினையானது மெத்தில் ஐசோ சயனைடை தயாரிக்கும் ஒரு பொதுவான முறையாகும் .

மெத்தில் ஐசோ சயனைடு பல்வேறு பல்லணு வளையங்களை தயாரிக்க பயன்படுகிறது .மேலும் கரிமஉலோக வேதியியலில் இது ஒரு ஈனியாகும் .

மேற்கோள்கள்

வெளிஇணைப்புகள் 
 

ஈந்தணைவிகள்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
ஐசோசயனைடுகள்
லால்-பால்-பால்

இலால் பால் பால் (Lal Bal Pal) இந்திய விடுதலை இயக்கத் தலைவர்களான  லாலா  லஜபதி ராய், பால கங்காதர திலகர்,  பிபின் சந்திர பால் ஆகிய மூவரையும் மக்கள்  இலால், பால், பால் எனச்சிறப்பாகப் பெயரிட்டு அழைத்தனர். 20 ஆம் நுாற்றாண்டின் முற்பகுதியில்  1905 முதல் 1918 வரை, பிரித்தானிய ஆட்சியின்கீழ் இருந்த இந்தியாவில், முற்போக்கு தேசியவாதிகளில் முப்பெரும் குழுவாக இருந்தவா்கள் ஆவா். அவர்கள் 1905-ஆம் ஆண்டு தொடங்கப்பட்ட வங்கப் பிரிவினையை எதிர்த்து கிளர்ச்சி செய்து சுதேசி இயக்கத்தைத்  தொடங்கினா். அனைத்துப் பிரித்தானிய இறக்குமதிப் பொருள்களையும் புறக்கணிப்பது என்றும், இந்தியப் பொருள்களை மட்டுமே பயன்படுத்துவது என்றும் மக்களிடையே பரப்புரை செய்தனா்.

சுதேசி இயக்கத்தின் வாயிலாக அகில இந்திய அளவில் புரட்சி வெடித்தது. புரட்சி வார்த்தையாக அப்போது விளங்கியது   "தன்னம்பிக்கை" அல்லது "தன்னிறைவு" என்பதாகும்.

வங்கப் பிரிவினைக்கு எதிராக நாடெங்கிலும் இந்தியர்கள் திரண்டு வந்தனர். வங்காளத்தில் தொடங்கிய பிரித்தானியப் பொருட்களின் புறக்கணிப்புகள்,  ஆர்ப்பாட்டங்கள், வேலைநிறுத்தங்கள், ஆரசுகு எதிராக மற்ற பகுதிகளுக்கும் புரட்சி போல் பரவியது. தேசியவாத இயக்கத்தின் முக்கியத் தலைவரான பால கங்காதர் திலகரின் கைது, பிபின் சந்திர பால், அரவிந்தர் ஆகியோரை தீவிர அரசியலில் ஈடுபடச் செய்தது.

1905 இல் வங்காளத்தில் நடந்த பிரிவினைக்கு எதிரான போராட்டத்தின் போது 1907 ஆம் ஆண்டில் இறக்குமதி செய்யப்பட்ட அனைத்து பொருட்களையும் புறக்கணிப்பது  என்றும் இந்தியாவில் தயாரிக்கப்பட்ட பொருட்களைப் பயன்படுத்துவதனென்றும் முழங்கிய சுதேசி இயக்கத்தை அவர்கள் ஆதரித்தனர். பத்தொன்பதாம் நூற்றாண்டின் இறுதி ஆண்டுகளில் சில இந்திய  அறிவுஜீவிகள் மத்தியில் ஒரு கொந்தளிப்பான உணர்வு தோன்றியது. இந்த நிலை 1905 ஆம் ஆண்டில் சுதேசி இயக்கத்துடன் தேசிய அகில இந்தியக் கட்சியிலும் வெடித்தது. 
தேசியவாத இயக்கம், படிப்படியாக அதன் முக்கிய தலைவர்களான பால கங்காதர திலகர் கைது செய்யப்பட்டதாலும், லாலா லஜபதி ராயைப் பிரித்தானிய காவல் துறையினர் அடித்துத் துன்புறுத்தியதால் ஏற்பட்ட உடற்காயங்களால் அவதிப்பட்டு, 1928 நவம்பர் 17 அன்று காலமானார். இதனால் பிபின் சந்திர பால்,  அரவிந்தர் ஆகியோர் முனைப்பான அரசியலில் இருந்து ஓய்வு பெற்றனர்.

மேற்கோள்கள் 

துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
இந்திய விடுதலைப் போராட்ட வீரர்கள்
அ.பிரதீப்குமார்

அ.பிரதீப்குமார் (A. Pradeepkumar) 14- ஆவது கேரள சட்டமன்றத்தில் ஓர் உறுப்பினராக உள்ளார். அவர் இந்திய பொதுவுடமைக் கட்சி (மார்க்சிசுட்டு) பிரிவையும் மற்றும் கோழிக்கோடு (வடக்கு) சட்டமன்றத் தொகுதியையும் பிரதிநிதித்துவப்படுத்துகிறார். முன்னதாக 2006 மற்றும் 2011  ஆம் ஆண்டுகளில்  இவர் கேரள சட்டப் பேரவைக்கு தேர்ந்தெடுக்கப்பட்டார். 2019 ஆம் ஆண்டு நடைபெற்ற நாடாளுமன்றத் தேர்தலில் கோழிக்கோடைச் சேர்ந்த நாடாளுமன்ற உறுப்பினர் எம்.கே. ராகவனிடம் பிரதீப்குமார் தோற்றுப் போனார்.

அரசியல் வாழ்க்கை 

இந்திய மாணவர் சங்கத்தின் ஒரு மாணவச் செயற்பாட்டாளராக தனது அரசியல் வாழ்க்கையை இவர் தொடங்கினார். சமோரின் குருவாயூரப்பன் கல்லூரி அலகில்  (1984-86) இக்கூட்டமைப்பின் செயலாளராக இருந்தார். கோழிக்கோடு பல்கலைக்கழக ஒன்றியத்தின் தலைவராகவும் இவர் இருந்துள்ளார். மேலும் இப்பல்கைலக்கழக ஆலோசனைச் சபையின் உறுப்பினர் (1986–87), கோழிக்கோடு மாவட்ட இந்திய மாணவர் சங்கச் செயலர் (1988–90) போன்ற சிறப்புகளும் இவருக்கு உண்டு. 1992 முதல் 1994 ஆம் ஆண்டு வரை இவர் இந்திய மாணவர் சங்கத்தின் துணைத் தலைவராக இருந்தார். மேலும், மாவட்ட விளையாட்டு கவுன்சில், கோழிக்கோடு மற்றும் கேரள மாநில மன்றத்தில் உறுப்பினராகவும் பணியாற்றினார்.

2016 கேரள சட்டமன்ற தேர்தல் 

2016 ஆம் ஆண்டு கேரள சட்டமன்றத்திற்கு நடைபெற்ற தேர்தலில் கோழிக்கோடு வடக்கு தொகுதியில் இந்திய தேசிய காங்கிரசு கட்சியைச் சேர்ந்த வழக்கறிஞர் பி.எம்.சுரேசை 27,873 வாக்குகள் வித்தியாசத்தில் பிரதீப் குமார் தோற்கடித்தார்.. 
 
2016 கேரள சட்டமன்றம், கோழிக்கோடு வடக்கு

தனிப்பட்ட வாழ்க்கை 

1964 மே 15 அன்று பிரதீப் குமார் பிறந்தார்.  பெற்றோர் கோபாலகிருட்டிண குரூப் மற்றும் கமலாக்சி தம்பதியினர் இவரது பெற்றோர் ஆவர். இளங் கலை பட்டதாரியான பிரதீப் அகிலா என்ற பெண்னை மணந்தார். இவர்களுக்கு ஒரு மகள் இருக்கிறார். இவர் கோழிக்கோட்டின் மேற்கு மலையில்  வசிக்கிறார்.

மேற்கோள்கள் 

1964 பிறப்புகள்
வாழும் நபர்கள்
கேரள சட்டமன்ற உறுப்பினர்கள்
குளோரோசைலினால்

குளோரோசைலினால் (Chloroxylenol)  அல்லது பாரா குளோரோ-மெட்டா-சைலினால் (PCMX) என்பது தோல் அழற்சி மற்றும் அறுவை சிகிச்சை கருவிகளைத் தூய்மிக்கும் ஒரு குறுமிநீக்கி. இது வீட்டினைத்  தூய்மிக்கவும் உடலில் ஏற்படும் காயங்களை தூய்மபடுத்தவும் பயன்படுகிறது. நீர்மமாக கிடைக்குமிது நீரில் கலந்து பயன்படுத்தவல்லது.

இது உப்புபாக்டீரியா எதிர்ப்பு, காயம்-அழிப்பு, பிற நிலைமைகளுக்கான சிகிச்சையாகும்.. தோல் எரிச்சல் போன்ற சில பக்க விளைவுகள் பொதுவாகக் காணப்படும்.

பயன்கள் 
குளோரோசைலினால் , மருத்துவமனை மற்றும் வீடுகளில் தூய்மை செய்ய உதவும் குறுமிநீக்கி.

பொதுவாக, இது  குற்றுயிரி நீக்கச் சவர்க்காரங்களும், டெட்டாலும் (DETTOL) போன்ற குறுமிநீக்கி செய்ய பயன்படுகிறது.

வரலாறு 
'பாரா குளோரோ-மெட்டா-சைலினால்' என்னும்  'PCMX' உருவாக்கப்பட்ட பிறகு அதன் பெயர் கடினமாக கருதப்பட்டதால் 1930 இல் இங்கிலாந்திலும் 1932 இல் இந்தியாவிலும்  டெட்டால் (DETTOL) என்னும் பெயருடன் விற்பனைக்கு வந்தது .

குளோரோசைலினால் என்பது டெட்டால் செய்ய பயன்படும் முக்கிய  மூலப்பொருள் ஆகும்.

மேற்கோள்கள்

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
வேதியியல்
சுற்றுச்சூழலின் நிலை

சுற்றுச்சூழலின் நிலை (State of the Environment) என்பது பொதுவாக குறிப்பிட்ட இடத்தின் சுற்றுச்சூழல் எவ்வாறு உள்ளது என ஆய்வு செய்தல் ஆகும். இந்த ஆய்வானது, நீரின் தரம், காற்றின் தரம், நிலத்தைப் பயன்படுத்தும் விதம், சூழல் அமைப்பின் (ecosystem) நிலை இவற்றோடு சேர்த்து ஓரிடத்தின் சமூக மற்றும் கலாசார செயல்பாடுகள் போன்ற பல்வேறு அம்சங்களையும் சார்ந்திருக்கிறது.

அழுத்தம்-நிலை-பதில் கட்டமைப்பு 
மனிதனின் நடவடிக்கைகள் சுற்றுச்சூழலின் பல அம்சங்களைப் பாதிக்கிறது. உதாரணமாக, காடுகளை அழிப்பதால் களையினங்கள் பெருகுகின்றன, வாழிடங்களாக மாற்றப்படுவதால், காற்றின் தரத்தில் மாற்றம் ஏற்பட்டு கார்பன்டைஆக்சைடு வெளியேற்றம் அதிகமாகிறது.

அழுத்தம்-நிலை-பதில் (Pressure-State-Response) கட்டமைப்பின் (PSR) கீழ் அழுத்தம் என்பது கீழ்வரும் பாதிப்புகளைக் குறிக்கும்:
தொழிற்சாலைகளிலிருந்து வெளியேற்றப்படும் கழிவுகள் அல்லது நிலத்திலிருந்து நதிக்கு வந்து சேரும் கழிவுகள், காடுகளை அழிக்கிறது. மீனவர்கள் அதிகமாக நீர் வாழ்விலங்குகளைப் பிடிப்பது மற்றும் வேட்டையாடுபவர்கள் அதிக அளவில் விலங்குகளை வேட்டையாடுவது போன்றவற்றால் சுற்றுச்சூழல் சமநிலையைப் பாதிப்படைகிறது.

இந்தக் கட்டமைப்பில் மனிதன் சுற்றுச்சூழலுக்கு கொடுக்கும் நெருக்கடியே அழுத்தமாகக் கொள்ளப்பப்படுகிகிறது. இயற்கை சீற்றங்கள், தீவிர வானிலை மாற்றங்கள் (அதாவது புவி வெப்பமடைதல்) போன்றவைகளுக்கும் மனித நடவடிக்கைகளே காரணங்களாகக் கருதப்படுகின்றன.

சுற்றுச்சூழலில் நிலை என்பது தற்போதுள்ள சுற்றுச்சூழலின் நிலைப்பாடாகும். வளிமண்டலம், காற்று, நீர், நிலம் மற்றும் உயிரினங்கள் ஆகியவற்றின் பல்வேறு அம்சங்களை அளவீடு செய்வதன் மூலம் சுற்றுச்சூழலின் இன்றைய நிலையை மதிப்பீடு செய்யலாம். ஐரோப்பிய சுற்றுச்சூழல் நிறுவனம் (European Environment Agency), அழுத்தம்-நிலை-பதில் கட்டமைப்புடன் சுற்றுச்சூழலை வளர்க்கும் சக்தியையும் மற்றும்  அதனின் தாக்கங்களையும் சேர்த்து ஆய்வு செய்கிறது.

சுற்றுச்சூழல் நிலையின் அறிக்கை 
நியுசிலாந்து  மற்றும் ஆஸ்திரேலியா .  போன்ற நாடுகள் சுற்றுச்சூழல் நிலையின் அறிக்கையைத் தயாரிக்கின்றன. நியூசிலாந்து முழுவதுக்குமான சுற்றுச்சூழல் நிலை அறிக்கை, பிராந்திய அதிகாரிகளால் வெளியிடப்படுகிறது.

மேற்கோள்கள் 

சுற்றுச்சூழலியல்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
கோலார் அம்மன் கோவில்

கோலாரம்மன் கோவில் என்பது கர்நாடக மாநிலம், கோலார் மாவட்டம் கோலரில் அமைந்துள்ள ஒரு கோயிலாகும். இது சுமார் ஆயிரம் ஆண்டுகளுக்கு முன்னால் தென்னிந்திய சோழர் கட்டிடக்கலை பாணியில் கட்டப்பட்டுள்ள கோயிலாகும். கோலார் மக்கள் இறைவி பார்வதியை கோலாரம்மா என்ற பெயரில் வணங்குகின்றனர். இதே கோவில் பிரகாரத்தில் செல்லம்மா கோவில் என்றொரு கோவில் உள்ளது. தேள் கடித்து பாதிப்பு ஏற்படும்போது, இங்கு வழிபட்டால் நோய் தீரும் என்பது உள்ளூர் மக்களின் நம்பிக்கை.

தமிழ் கல்வெட்டுகள், கோலராமமா கோயில்

மேற்கோள்கள் 

கோலார் மாவட்டம்
கர்நாடகாவில் உள்ள இந்துக் கோயில்கள்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
உளவியல் புதினம்

உளவியல் புதினம் (Psychological novel) என்பது ஒரு இலக்கிய வகை ஆகும்.  இப்புதினங்கள்  அகமனப் பாத்திரப் படைப்புக்கும் வெளிப்புற நடவடிக்கைக்கான நோக்கங்கள், சூழ்நிலைகள், உள் நடவடிக்கைகள் இவற்றுக்கும் முதன்மை தருகின்றது. இவை என்ன நடந்தது என்று கூறுவதில் மன நிறைவடையாமல் செயல்களின் உள்நோக்கத்தையும் வெளிப்படுத்துகிறது. பாத்திரமும் பாத்திரப் படைப்பும் முதன்மை வாய்ந்ததுலிவ்வகை புதினங்கள் மற்ற வகைகளை தவிர்த்து அடிக்கடி பாத்திரங்களின் உளவியல் பான்மைகளை விவரிப்பதில் மூழ்கி விடுகிறது. உளவியல் புதினங்கள் என்பது மனிதர்களின் உளவியல் சிந்தனை ஓடைகள் பற்றிய கதைகள் ஆகும். சில கதைகள் தனிமையில் பேசுவது(உணர்வோடை), நினைவுகள் மீட்பு(மலரும் நினைவுகள்) போன்றவைகளைப் பயன்படுத்திப் பாத்திரங்களின் உளப்பான்மைகளை விளக்குவதற்குப் பயன்படுத்துவார்கள்.

தொடக்க கால புதினங்கள்
ஜென்ஜியின் கதை, ஜப்பானில் 11-வது நூற்றாண்டில் எழுதப்பட்ட இப்புதினமே முதல் உளவியல் புதினமாக கருதப்படுகிறது. உளவியல் புதினம், ஒரு இலக்கிய வகையாக, முதலில் எழுச்சி பெற துவங்கியதற்கு முக்கிய எடுத்துக்காட்டு, சாமுவேல் இரிச்சர்டின் மனக்கிளர்ச்சி புதினமான பமீலா ஆகும்.

பிரெஞ்சு இலக்கியத்தில் சண்டாலின் சிவப்பு மற்றும் கருப்பு, தொடக்க கால உளவியல் புதினத்திற்கு எடுத்துக்காட்டாகக் கருதப்படுகிறது. புதினங்களின் கலைக்களஞ்சியத்தின்படி நவீன உளவியல் புதினத்தின் ஆரம்பம், நோபல் பரிசு பெற்றவரான நுட் ஆம்சனின் பட்டினி (1890), மர்மங்கள் (1892), பான் (1894), விக்டோரியா (1898) போன்ற நூல்களை கூறலாம்.

குறிப்பிடத்தக்க புதினங்கள்
இவ்வகையின் மிகப்பெரிய எழுத்தாளர் பியோதர் தோஸ்தோயவுசுகி ஆவார். இவருடைய புதினங்களில், குறிப்பாக கரமாசாவ் சகோதரர்கள், குற்றமும் தண்டனையும், அசடு போன்றவை பெரும்பாலும் பாத்திரங்கள் எவ்வாறு உண்மையான உலக சூழ்நிலைகளைக் கையாள்கிறார்கள் என்பதைக் காட்டுகிறது.

அமெரிக்க ஐக்கிய மாநிலங்களின் இலக்கியத்தில் ஃஎன்றி ஜேம்சு, பாட்ரிக் மெக்கிராத், ஆர்த்தர் மில்லர், எடித் வார்டன் போன்றோர்கள் நடப்பு உளவியல் நடைமுறையைப் பயன்படுத்திய முக்கிய பங்களிப்பாளர்கள் ஆவார்கள்.

துணை வகைகள்
உளவியல் வியன்புனைவு என்பது கற்பனையான நடப்பு உளவியலை விவரித்துக் கிளச்சியூட்டும்  புதினத்தின் வகை ஆகும். உள்மனம்  பாத்திரங்களின் மனநிலை படைப்புகளில் வலியுறுத்தப்படுகின்றது. இதன் சிக்கல்கள் காரணமாக, இவ்வகையில் மர்மம், நாடகம், நடவடிக்கை , திகில்-பெரும்பாலும் உளவியல் திகில் உருவாக்கத்தை உள்ளடக்கியதாக இருக்கும். இவை துப்பறியும் கதையின் ஒற்றுமைகளைப் பெற்றிருக்கும்.

உளவியல் திகில் : உளவியல் திகில் என்பது திகில்சார் உளவியல்  புதினத்தின் வகை ஆகும். இக்கதை திகிலை உண்டாக்க பாத்திரத்தின் உளவியல், உணர்வு,  மனக் கூறுகளை பயன்படுத்துகிறது.

உளவியல் நாடகம் : உளவியல் நாடகம் என்பது உளவியல்சார் நாடக, நாடகப் பாங்குப் புதின வகைகள் ஆகும். இந்நாடகப் படைப்பில் உணர்வோடை, மனக் கிளர்வு, உளவியல் தகவமைவுகளில் கவனம் செலுத்துகிறது.

மேற்கோள்கள்

இலக்கியம்
உளவியல்
புதினங்கள்
 துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
மண் நல மேலாண்மை அமைப்பு

மண் நல மேலாண்மை அமைப்பு  (Soil Health Management-SHM) நிலையான வேளாண்மைக்கான தேசிய அமைப்பின் (NMSA) ஒரு அங்கமாகும்.

நோக்கம் 
இத்திட்டமானது விவசாய உற்பத்தி, நிலையான மற்றும் பருவகால நிலைக்கு கொண்டுவருவதற்கான நோக்கங்களைக் கொண்டு மண்ணின் நலமும் விவசாயத்தின் நலத்தையும் பேணுகிறது. நிலையான வேளாண்மைக்கான தேசிய திட்ட (NMSA) அமைப்பால் செயல்படுத்தப்படும் இவ்வமைப்பானது, இயற்கை வளங்களை காப்பாற்றவும், முழுமையான மண் சுகாதார மேலாண்மை நடைமுறைகளை பின்பற்றவும், நீர் வளங்களைப் பயன்படுத்துவதை மேம்படுத்தி உதவவும் ஏற்படுத்தப்பட்ட ஒரு அமைப்பாகும்,

பணிகள் 
 ஒருங்கிணைந்த ஊட்டச்சத்து மேலாண்மை (INM), இரசாயன உரங்கள், இரசாயன உரங்கள், கரிம உரங்கள் மற்றும் உயிர் உரங்கள் மண் ஆரோக்கியம் மற்றும் அதன் உற்பத்தித்திறன் மேம்படுத்துதல்
 மண் வளத்தை மேம்படுத்த விவசாயிகளுக்கு மண் பரிசோதனை சார்ந்த பரிந்துரைகளை வழங்க மண் மற்றும் உர சோதனை வசதிகளை வலுப்படுத்துதல்
 உரம் கட்டுப்பாட்டு ஒழுங்கு, 1985 இன் கீழ் உரங்கள், உயிர் உரங்கள் மற்றும் கரிம உரங்களின் தரம் கட்டுப்பாட்டு தேவைகளை உறுதி செய்தல்
 பயிற்சி மற்றும் ஆர்ப்பாட்டங்கள் மூலம் மண் பரிசோதனை ஆய்வக ஊழியர்களின் திறன், விரிவாக்க ஊழியர்கள் மற்றும் விவசாயிகள் மேம்படுத்துதல்
 கரிம வேளாண்மை நடைமுறைகளை மேம்படுத்துதல்

மேற்கோள்கள்

வெளி இணைப்புகள் 
Soil Health Card

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
இந்தியாவில் வேளாண்மை
இந்திய அரசு அமைப்புகள்
மண் அறிவியல்
ம. வின்சென்ட்

ம. வின்சென்ட் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் தமிழ்நாடு சட்டமன்றத்தில் இரண்டு முறை பதவி வகித்துள்ளார். 1977 மற்றும் 1980 ஆம் ஆண்டு நடந்த சட்டமன்றத் தேர்தல்களில், அண்ணா திராவிட முன்னேற்ற கழக வேட்பாளராக, நாகர்கோவில் தொகுதியிலிருந்து, தமிழ்நாடு சட்டசபைக்குத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழக வேட்பாளராக, 1986 முதல் 1992 வரை இந்திய மாநிலங்களவையில் பணியாற்றினார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
கன்னியாகுமரி மாவட்ட நபர்கள்
துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
மாநிலங்களவை உறுப்பினர்கள்
திருச்செந்தூர் கோட்டம்

திருச்செந்தூர் கோட்டம் இந்திய மாநிலமான தமிழ்நாட்டில் தூத்துக்குடி மாவட்டத்திலுள்ள வருவாய் கோட்டம் ஆகும்.

மேற்கோள்கள் 
 

தூத்துக்குடி மாவட்ட வருவாய் கோட்டங்கள்
கிருஷ்ணன் ராமன்

கிருஷ்ணன் ராமன் (பொ.ஊ. 11 ஆம் நூற்றாண்டு) சோழர் படையின் அதிகாரியாக இருந்தார். இவர் அம்மன்குடி என்று தற்போது அழைக்கப்படும் அமணகுடி என்ற ஊரை சேர்ந்தவர்.ராஜேந்திர சோழர் ஆட்சியின் கீழ் சோழர் படைகளின் தலைவராக பணியாற்றினார். அவர் மும்முடிபிரம்மமாராயர் என்ற பெயரைப் பெற்றார்.

தோற்றம் 
கிருஷ்ணன் ராமன் சிறுவயதிலேயே ராஜ ராஜ சோழனின் சேவையில் இணைந்தார்.

இராணுவ சேவை 
கிருஷ்ணன் ராமன் ராஜா ராஜ சோழனின் சேவையில் இணைந்து ஒரு முக்கிய சேனாபதி  ஆக உயர்ந்தார். ராஜா ராஜ சோழன் அவருக்கு மும்முடி பிராம்மராயார் நியமனம் என்ற பட்டத்தை வழங்கினார். செப்பேடுகள் அவரைப் பற்றிய ஒரு முக்கியமான ஆதாரமாக இருக்கின்றன. கிருஷ்ணன் ராமனின் சாதனைகள் அவருக்கு நிர்வாகப் பொறுப்பை பெற்று தந்தன. அவர் அதிகாரத்துவ அமைப்பில் மிக உயர்ந்த அதிகாரியாக இருந்த திருமந்திர ஓலைநாயகம் என்று அழைக்கப்பட்டார்.

தளபதி தலைமை 
ராஜா ராஜாவின் மகன் ராஜேந்திர சோழர் ஆட்சியின் கீழ் சோழர் படையின் தளபதியாக பதவியில் இருந்த கிருஷ்ணன் ராமன், ராஜேந்திரசோழ பிரம்மராயன் பட்டத்தை  என்று பெற்றார். பிறகு அவரது மகன் சனனாதன் அவரது பொறுப்பை ஏற்று கொண்டான்.

சமய நன்கொடை 
கிருஷ்ணன் ராமன்  சமய நன்கொடை  செய்வதில் பெயர் பெற்றவர். தஞ்சாவூரில் உள்ள பிரஹாதீஸ்வரர் ஆலயத்திற்கு முக்கிய நன்கொடைதாரராக அவர் இருந்தார். கிருஷ்ணன் ராமன்இ ராஜராஜேஸ்வரம் கோவிலில் உள்ள கல்வெட்டுகள், கோவில் சுற்றுவட்டாரங்களைக் கட்டியதாக  குறிப்பிடுகிறார். இந்த சுவர் கிருஷ்ணன் ராமன் திருச்சுற்று மாளிகை என 
புகழ் பெற்றது. சோழ ஆலயத்தைச் சுற்றியுள்ள பழமையான தற்காப்பு சுவர்களில் இதுவும் ஒன்றாகும். 1014 கி.மு. ஆர்தானாஸ்வரின்  உலோகப் படம் அவரால் வழங்கப்பட்டது.

குடும்பம் 
கிருஷ்ணன் ராமனின் மகன் மறையன் அருமொழி, உத்தமச்சோழ பிராம்மராயார் என்றும் அழைக்கப்படுகிறார், மேலும் சோழப் படைகளில் சேனாபதியாக பணியாற்றினார். 1033 ஆம் ஆண்டில் கோலார் அருகே பிதரிக்கு ஒரு கோவில் கட்டுவதற்காக ராஜேந்திர சோழனுக்கு அவர் உதவினார்.

சான்றுகள்

சோழ தளபதிகள்